  Виталий Пронин Пӧртэм ужрадъёсы, куд-ог юртъёсы пырыку, озьы ик самолётэ но поездэ билет басьтыку, одно возьматоно луоз QR-кодэз — та пусъемын выль федерал законлэн проектаз. 23-тӥ ноябре ортчем сессиязы федерал законлэн проектэзлы дур басьтэмзэс веразы Кун Кенешысь депутатъёс. Кун Кенешлэн Тӧроезлэн нырысетӥ воштӥсез, тазалыкез утён понна кыл кутӥсь ялан ужась комиссилэн кивалтӥсез Надежда Михайлова пусйиз: — Чурыт куронъёс тупатыса гинэ, коронавирусэз кортнаны, соин сэрен кулӥсьёслэсь лыдзэс кулэстыны луоз. QR-кодъёстэк али уз луы, но соос кутӥськозы огдырлы гинэ. Законлэн проектэзъя — 2022-тӥ арын 1-тӥ июнёзь. Надежда Михайловна оскемзэ вераз: шаерамы улӥсьёс валалозы, чурыт куронъёс пыӵатӥсько калыклэсь тазалыксэ, улонзэ утён вылысь. Теги: QR-код ивор федералзаконпроект  